Izvor pravnoga poretka 


to može spoznati i svrhu i sredstva, koja vode k svrsi. 

Budući da se ne može služiti istodobno oprečnim sredstvi- 
ma, mora između njih birati i zato ima sposobnost birati između 
raznih sredstava za istu svrhu. A ova je sposobnost slobodna vo- 
lja. Ovim se dokazom kao najdubljim služe svi glavni zatočnici 
slobode ljudske volje, kako sam to pobliže prikazao u članku: »Sv. 
Bellarmin o slobodi ljudske volje.-'Zato nemam namjere ovdje o- 
pet razvijati dokaze za slobodu naše volje. 


P: SVOJOJ prirodi čovjek je slobodno biće. Ima razum i za- 


Društveni život čovjekov i pravni poredak. 


Ali čovjek. mora uživati svoju slobodu u 
zajednici s drugim ljudima. On ne može živjeti sam. 
Već je Platon" protumačio postanak države iz potreba, kojima je 
čovjek podvrgnut po prirodi. »Država postaje, jer nitko od nas 
nije sam sebi dovoljan, nego ima mnoge potrebe. Prvo je to, što 
nitko nije drugomu potpunoma sličan, nego se razlikuje od drugo- 
ga po svojoj naravi: jedan je sposobniji za ovaj, drugi za onaj po- 
sao. Zar će biti bolje, da se jedan bavi raznim mnogim poslovima, 
nego li jednim?« S Platonom se slaže njegov veliki učenik Ari- 
stotel, koji kaže,* da je »čovjek po svojoj prirodi politička životi- 
nja« t.j. određen za život u građanskoj ili državnoj zajednici. 
Dokazuje svoju tvrdnju promatrajući ljudsku prirodu:+ Između svih 
životinja jedini čovjek ima razum 1 jezik. Zato može spoznati i 
očitovati, što mu je korisno ili štetno, pravedno ili nepravedno, A 
zajednica takvih bića sačinjava obitelj i državu. Lako je uvidjeti, 
da je ispravno mišljenje ovih grčkih filozofa. Promatrajmo samo, 
što bi bilo ođ djeteta, kad se za njega ne bi brinula obitelj. Bez 
majčine ljubavi i bez očinske brige brzo bi poginulo dijete. A ne- 
samo par mjeseci nego i mnogo godina dijete ne može živjeti bez 
roditeljske brige. Ne može samo pribaviti niti hrane niti odijela 
niti potrebnoga znanja. Duga je priprava na samostalan život. Pa 
i ovaj »samostalni« život potpunoma je ovisan o ljudskomu dru- 
štvu. Nitko ne može sam udovoljiti svim svojim potrebama kroz 
čitav svoj život. Pače i života ne može dulje vremena sačuvati bez 
tuđe pomoći. Dolaze bolesti ili pogibelji ođ jačih neprijatelja, od 


1 Život 1932., 263-272. 

2* Republica Il, 369 B - 370 A. 

3 Politica I, 2 1253 a 2-3: ay&ocorco; apvodi JioXITixOv +<1>0V: 
4 Politica 1, 2; 1253 a 7-18. 

životinja i elementarnih nepogoda, u kojima si sam ne može po- 
moći. Nije dakle slučajno, što je čovjek vezan na obitelj i na veće 
društvo, osobito na državu, nego je ljudska narav takva. Zato i 
vidimo, da ljudi svagdje žive združeni u obiteljima i u državama. 
Tako je i prije uvijek bilo, kako nam svjedoči povijest i najstarijih 
vremena. S pravom se zovu i obitelj i država naravne zajednice. 
A zajednički život ne može postojati bez 
pravnoga poretka, jer se ne bi mogla postizavati svrha 
obitelji i države. Manjkalo bi ono stalno ujedinjenje, bez kojega 
ne može biti stalnoga sudjelovanja za zajedničku svrhu. Zato sva- 
ko društvo ima svoja pravila i svoje vodstvo, kojemu se moraju 
članovi pokoravati. Ne možemo ni pomisliti društva, u kojem bi 
svaki član bio potpunoma neovisan u svome radu oko društvene 
svrhe. Iz toga izvodi sv. Ignacije Lojolski,? kako je nužna posluš- 
nost. Svagdje vidimo red: i medu anđelima i među nebeskim tjele- 
sima, i u državi i u Crkvi. Što se bolje poredak čuva, to je bolja 
uprava, a gdje se ne čuva, dolaze mnoga zla. Tako sv. Ignacije. 


Da je pravni poredak bezuvjetno potreban za život nesamo 
javni nego i privatni, o tom nitko ne sumnja. Zato mora sva- 
tko priznati, da treba suzbijati sve ono, što o- 
nemogućuje pravni poredak. Takva je pogub- 
na nauka u prvom redu ona, koja hoće da osni- 
va pravo bez Boga. Ima ih nažalost mnogo, koji misle, da 
mogu ignorirati Boga, a da ne poruše pravnoga reda. Zato se ne 
žacaju isključiti Boga iz javnoga života i zahtijevati ateističku 
državu. Ima ih pače mnogo, koji nesamo da Boga ignoriraju nego 
i vode otvoreni rat protiv Njega. Tako boljševizam, koji svoj orga- 
nizirani borbeni ateizam a s njime i najstrašniju revoluciju protiv 
svakog društvenog i privatnog i javnog poretka širi po cijelom svi- 
jetu. Boljševizmu su utrli put oni, koji su »bogom« proglasili ma- 
teriju ili čitav svijet ter se sami nazvali materijalistima ili monisti- 
ma ili panteistima, ali su bili manje dosljedni nego li boljševizam. 
Revolucija i ropstvo plod su bezbožne teorije o temelju i o priro- 
di pravnoga poretka -— svakako već jasan dokaz, da ne može 
takva teorija biti istinita. I ovdje vrijedi ono načelo Isusovo:6 »Iz 
njihovih plodova ćete ih upoznati.« Ako je učinak zao, mora i 
uzrok biti zao; ako iz neke nauke slijedi kriv zaključak, mora ona 
nauka biti kriva. 


Ali promatrajmo, zašto je bezuvjetno nao- 
paka ona teorija, koja bi htjela postaviti prav- 
ni poredak bez Boga. To će nam biti jasno, ako upozna- 
mo, što je pravo. Ako ne možemo razumjeti pravne djelatnosti 
ignorirajući Boga, onda je očito kriva ona bezbožna pravna teori- 
ja ter nužno vodi revoluciji i anarhiji ili krutoj tiraniji. 


s Poslanica o poslušnosti 26. III. 1553. 
$ Mt. 7, 20: Ex fructibus eorum cognoscetis eos. 


IZVOR PRAVNOGA PORETKA 


Pravo i dužnost. 


U trostrukom smislu možemo govoriti _ o pravu: U prvom 
smislu znači nam predmet pravde, kad n. pr. kažemo, da zahtije- 
vamo svoje pravo, ili da svakomu treba dati njegovo pravo. U 
drugom smislu pravo znači zakon. Tako govorimo o učenju prava, 
o poznavanju ili nepoznavanju prava. U trećem smislu služimo se 
riječju pravo, kad kažemo, da imamo pravo nešto posjedovati ili 
činiti ili zahtijevati. Tako n. pr. Cathrein." U kojein. god značenju 
mi uzeli pravo, ne možemo ga odijeliti od dužnost/. Pravu uvi- 
jek odgovara dužnost. Gdje nema dužnosti, nema ni 
prava. Pravo, koje ne nalaže nikakve dužnosti, nije nikakvo pra- 
vo. Ne možemo kazati, da imamo pravo na ono, što nam nitko ni- 
je dužan ostaviti. Nije nikakav zakon, kojega nitko nije dužan ob- 
državati. Nema smisla kazati, da imamo pravo nešto zahtijevati, 
ako nitko nije dužan pokoravati se našemu zahtjevu. O tom ne 
može nitko sumnjati, pa makar vodio i rat protiv Boga. Zato i bez- 
bošci i monisti i panteisti ili kako se god inače nazivali svi govore 
o pravnim dužnostima. Poteškoća se započinje istom 
onda, kad pitamo, što je dužnost. 


Kad kažemo, da imamo neku dužnost, hoćemo iine da re- 
čemo, e moramo nešto učiniti ili neki čin propustiti. Dužnost se 
uvijek odnosi na neki čin ili na propuštanje čina: Zato nikada ne 
govorimo o dužnosti kod nečega, što nije sposobno nikakva čina, 
kaošto n. pr. broj. Nitko broju ne pripisuje dužnosti. Isto tako ni- 
tko nije dužan biti ili imati ovakvu ili onakvu narav, biti _r: pr. 
čovjekom. Dužni smo činiti ono, što je potrebno, da uzdržavamo 
život, i propustiti one čine, koji bi škodili životu, ali nijesmo duž- 
ni biti ili egzistirati. Dužni smo raditi ili živjeti, kako se dolikuje 
za razumno biće, ali nijesmo dužni biti razumno biće. Bez ikakve 
sumnje možemo ustvrditi, da samo čin ili propuštanje 
čina može biti predmet dužnosti. Ali nije svaki čin 
ii svako propuštanje predmetom dužnosti. Samo kod čovjeka go- 
vorimo o dužnosti, pa niti njegovi čini nijesti svi predmetom duž- 
nosti, nego samo oni, koji su slobodni. Kaošto životinje 1 biline 
nemaju dužnosti, jer nemaju slobode, tako i čovjek u onim čitiima, 
koji su neovisni o njegovoj slobodnoj volji. Nitko nije dužan pro- 
bavljati hranu ili disati, jer ne može ovoga svoga organskog dje- 
lovanja zapriječiti, makar i htio, niti je dužan u snu propustiti u- 
čenje, jer u snu ne može učiti. Sto ne možemo propustiti, to nije- 
smo dužni učiniti; a što ne možemo učiniti, to nijesmo dužni pro- 
pustiti. Samo slobodan čin može biti predmetom 
dužnosti, ali nije ni svaki takav čin dužnost. 
Nijesmo dužni sve učiniti, što možemo učiniti, niti smo dužni sve 
propustiti, što možemo propustiti. Inače bismo bili dužni svaki 
slobodni čin i propustiti i izvršiti, što je očito protuslovlje i nemo- 


7 Philos. mor. ed. 15, pag. 207. 

guće. Ako je dakle samo slobodni čin ili propuštanje predmet 
dužnosti, pa i to ne u svakom slučaju, moramo dalje ispitivati, koji 
je slobodni čin ili propuštanje predmet dužnosti. 

Dužan može biti neki čin ili neko propu- 
štanje zato, jer se bez njega ne može postići 
neka svrha. Svakim naime činom ili propuštanjem idemo za 
nekom svrhom. Čin ili propuštanje uvijek nam je sredstvo za ne- 
što. Ovo je osobito jasno kod naših slobodnih čina, jer smo svije- 
sni, zašto smo odabrali ovaj ili onaj čin, a ne drugi koji. Ipak mo- 
žemo sa Sv. Tomomš posve općenito ustvrditi, da svaka stvar, 
koja nešto radi, nužno radi za neku svrhu — »omnia agentia ne- 
cesse est agere propter finem.« Razlog je taj, što uzrok, koji radi, 
radi nešto određeno, i zato mora i uzrok biti nečim prema onomu 
učinku određen, a određen je ommim dobrom, za kojim ide, to jest 
svrhom. Razumna bića kao razumna samovoljno i svijesno idu za 
svrhom, a nerazumna bića kao i razumna u neslobodnim činima 
idu nesvijesno za ciljem, na koji su upravljena od razumnog bića, 
napokon od Boga. Tako Sv. Toma. U istom smislu temeljito i sve- 
strano raspravlja o »finalnom principu« L. Fuetscher S. I. u svo- 
joj iscrpljivoj monografiji »o prvim principima bivanja i mišljenja.«& 


Dublja analiza dužnosti. 


Koja je ona svrha, na koju se odnosi duž- 
nost, to je glavno pitanje, koje moramo riješi- 
ti, da možemo kazati, što je dužnost. Ta svrha 
svakako ne može biti kojagod. Ako možemo sami potpunoma slo- 
bodno odrediti neku svrhu, onda ne kažemo, da smo dužni učiniti 
ono, bez čega ne možemo postići ove svrhe, niti da smo dužni pro- 
pustiti ono, što bi nas sprečavalo, da je postignemo. Dužnost je 
bezuvjetna zapovijed, kategorički, ne hipotetički imperativ, da se 
poslužimo Kantovom terminologijom. Ono smo dužni u- 
činiti, što je nužno za to, da postignemo svrhu, 
koja nije ovisna o našoj slobodnoj volji; a ono 
smo dužni propustiti, što bi nas sprečavalo u postizavanju ove 
svrhe. 

Ali pita se, koja je ona_o našoj slobodnoj volji neovisna 
svrha, na koju se odnosi dužnost. Možemo naime razne takve 
svrhe pomisliti: ili da nam je _ nametnuta od kojega drugoga 
stvorenoga bića, bilo pojedinoga bilo društva, ili da nam je Bog, 
naš Stvoritelj, odredio svrhu. Svakako ne možemo biti dužni te- 
žiti za oprečnim svrhama, jer je to nemoguće. Istotako je jasno, 
da moramo težiti za svrhom, koju nam je Bog odredio, 1 da nas 


8 S. th. 1-2, 1, 2, c: Omnia agentia necesse est agere propter finem. 
2 Die ersten Seins - und _Denkprinzipiem. Innsbruck 1930, 241 - 275. 
0 Kritik der praktischen Vemuft. Reclamovo izd. str. 22 - 28. 

od toga ne smije odvratiti nijedno stvoreno biće. Očito je, dal! 
»treba Boga više slušati nego li ljude« Zato moramo prije 
svega znati, da li nam je Bog odredio svrhu, i 
koja je ova svrha. Odgovor na ovo pitanje možemo dobiti 
ili posebnom objavom Božjom ili samim razumom, promatrajući 
ljudsku narav i svjedočanstvo svoje svijesti. Iz posebne objave 
Božje znamo, da nas je Bog odredio zato, da budemo dionici nje- 
gove božanske naravi u vječnom blaženstvu. Na ovu preblaženu 
sreću mislimo, kad na koncu apostolskoga vjerovanja izjavljujemo, 
da vjerujemo u »život vječni«. Ali ova je naša svrha nadprirodna, 
i mi ne bismo bez posebne Božje objave mogli za nju niti znati. 
Razumom samim možemo spoznati, da nas je 
Bog, naš Stvoritelj, odredio za blaženstvo, ko- 
je ćemo postići poslije ovoga života, i koje će biti najsavršenija spo- 
znaja i ljubav Božja s najvećim i najčišćim veseljem. Ali samo, ako 
zaslužimo, postići ćemo blaženstvo, koje nam je Bog obećao, za 
kojim moramo težiti kao za posljednjom jedinom svojom svrhom. 
Da nam to kazuje već sam razum neovisno o vjeri, uvidjet ćemo, 
ako promotrimo svoju narav. 


Stvoritelj dao nam je razum i volju. Razumom težimo za 
spoznajom istine. Ali ne zadovoljava nas ova ili ona istina, koja 
je jedna od mnogih i zato ograničena, jer ovakva istina pobuđuje 
u nama želju spoznati i ono, što nam je jošte sakriveno. Ne može- 
mo se otresti želje, da upoznamo posljednju, neizmjernu istinu, 
koja je temelj i izvor i uzor svake istine. Tako i voljom težimo za 
onim, što je dobro. I naša se volja ne može zadovoljiti ovim ili o- 
nim ograničenim dobrom. I ona teži za neizmjernim dobrom, koje 
je izvor i uzor sve ograničene dobrote. Samo će se onda smiriti 
naše srce, kada savršeno spoznamo Onoga, koji nesamo da ima 
istinu nego jest Istina; nesamo da ima dobrotu nego jest 
Dobrota i Ljepota. Onda će biti potpunoma ispunjeno srce naše, 
jer ne će preostati ništa, što bi se moglo porediti s neizmjernom 
Istinom i Dobrotom i Ljepotom. Prestat će nemir našega srca, jer 
će počivati u Gospodu. Ovu nam je blaženu sreću obećao Stvori- 
telj, koji nam je dao neizmjerno čeznuće. Njegova neizmjerna mu- 
drost i dobrota jamči nam, da se ne varamo, kad očekujemo vječ- 
no blaženstvo, koje ćemo uživati gledajući ga i ljubeći svim silama 
svoje duše tako, te se nikada više ne možemo odvratiti od Njega. 
Stvoritelj ne bi bio neizmjerna mudrost i dobrota, kad ne bi htio 
ispuniti našega čeznuća za neizmjernom srećom. Njegovo bi djelo 
bilo bez svrhe, osuđeno na vječno umiranje od čeznuća za nemo- 
gućom srećom. Ali i to je istina, da nam je Stvoritelj dao 1 slobo- 
du, Zato njegovo obećanje nije bezuvjetno. Bog zahtijeva drago- 
voljno ispunjavanje Njegove svete volje u ovom životu. Tko ne će 
da ispuni ovoga uvjeta, ne će se moći tužiti na svoga Stvoritelja, 


A Act. 5. 29. 
S. theol. 1-2, qa. 1. — 5. 

što mu je dao neodoljivo čeznuće za srećom, koje ne će nikada 
uživati svojom, a ne Božjom krivnjom. Sve nam ovo kažu proma- 
tranja naše naravi, po kojoj imamo i razum i slobodnu volju. Ovo 
nam promatranje samo potpunoma jasno kaže, da nam je naš 
Stvoritelj odredio kao posljednju svrhu, da budemo mavijeke sret- 
ni posjedujući Njega savršenom spoznajom i ljubavlju s najvećim 
veseljem. Tako je sv. Toma1? odgovorio na pitanje, da li čovjek 
imade posljednju svrhu, i koja je ova svrha. Poklonio je ovomu 
temeljnom pitanju našega života pet kvestija na početku drugog 
dijela svoje teološke sume. Svaka ima osam artikula, od kojih je 
svaki remek-djelo, pravo čudo, kako je kazao papa Ivan XXII. 
kad je 18. VII, 1323. Tomu proglasio svecem: »Sv. Toma učinio 
je toliko čudesa, koliko je napisao artikula.« U onih pet kvestija 
s ukupno četrdeset artikula dao nam je svetac najpotpuniji i naj- 


hu našega života, oprovrgao kriva mnijenja i dao pravi odgovor. 


Svetost — svrha i izvor prava i dužnosti. 


Blaženstvo je dakle ona svrha, na koju se 
odnosi dužnost. Dužni smo učiniti ono, bez če- 
ga ne možemo postići blaženstva, a propustiti 
dužni smo ono, što bi priječilo postignuće bla- 
ženstva. To je 1 smisao onoga vrhovnoga životnog principa: 
»Cini dobro i čuvaj se zla.« Ovo je temeljni zakon, koji treba da 
upravlja čitavim našim životom, ukoliko je ovisan o našoj slobo- 
dnoj volji, dakle i postavljanjem i obdržavanjem pravnoga reda. 

Moglo bi se komu činiti, da prema ovomu shvaćanju dužno- 
sti ne bismo bili dužni čuvati se _lakoga grijeha _ ili da ne bi bilo 
razlike između teškoga i lakoga grijeha. Ali krivo bi ovako zaklju- 
čivao. Razlika između teškoga i lakoga grijeha nije u tom, da je- 
dan priječi postizavanje blaženstva, a drugi ne. I jedan 1 drugi 
priječe. I onaj, koji ima samo laki grijeh na duši, ne može postići 
blaženstva, dok se nije oslobodio toga grijeha. Nije moguće, da bi 
netko bio već blažen, a da još ima ikakav, makar i laki grijeh na 
duši, U nečem drugom mora dakle biti ona razlika, Sv. Toma" 
pokazuje jasno, koji je grijeh teški, a koji je laki. Teški ili smrtni 
je »defectus ordinis ultimi finiš«, a laki grijeh je »inordinatio circa 
ea, quae sunt ad finem,  conservato ordine ad ultimum finem«. 
Smrtno sagriješi, tko se odriče posljednje svrhe. Lako sagriješi, 
tko se ne odriče posljednje svrhe, ali se neuredno služi sredstvima, 
koja vode posljednjoj svrsi. 

Iz toga, što je naša posljednja svrha, koju 
nam je dao Stvoritelj, blaženo posjedovanje 
Boga samoga, očito je, da se _ dužnost prenio 
svome pravom pojmu ne može zamisliti, a da 


13 5. th. 1-2, 88, 1 e. 

se ne priznaje Bog, Stvoritelj ljudskog roda 1 čitavog svi- 
jeta. Razni filozofski sistemi, stari i novi, pripisuju čovjeku drugu 
posljednju svrhu: bilo uživanje prema hedonizmu i epikureizmu bi- 
lo unapređivanje tuđe sreće pojedinačke ili društvene prema pri- 
vatnom ili socijalnom altruizmu bilo unapređivanje kulture prema 
progresizmu bilo kojugod drugu svrhu. I ovi filozofi govore 0 duž- 
nosti. Ali kaošto imaju one posljednje svrhe, koje oni pripisuju 
čovjeku, samo ime posljednje svrhe, tako ima i dužnost, o kojoj 
govore, samo ime dužnosti. A tko ne pozna dužnosti u 
pravom smislu, za njega nema ni pravo istini- 
toga smisla. Nema istinitoga prava bez istinite dužnosti. Tko 
dakle ignorira ili mrzi na Boga, mora ignorirati i mrziti i na duž- 
nost i na pravo. 

Nakon ovoga razmatranja o prirodi i porijetlu dužnosti j a-- 
sno nam je, da je dužnost uistinu nešto sveto, 
što zaslužuje najveće počitanje. Razumijemo, da glas dužnosti mo- 
ramo slušati kao glas Božji. Vidimo, da se dužnosti moramo be- 
zuvjetno pokoravati, jer ne možemo odnemariti onoga, što je nuž- 
no za vječno blaženstvo, poradi nečega, što ima vrijednost samo 
za prolazni život. S pravom je Kant!“ s tolikim ushitom oslovio 
dužnost: »Dužnosti! ti uzvišeno veliko ime, ti ne laskaš nego za- 
htijevaš pokornost. Pred tobom šute sve sklonosti, premda kriomi- 
ce rade protiv tebe. Koje je tebe dostojno porijetlo?« Znamo, da 
je dužnost Božjega porijetla, i da o njoj ovisi vječno blaženstvo. 
Kant, nažalost, nije našao pravoga porijetla dužnosti, jer se nije 
mogao otresti svoga subjektivizma. Zato njegovo udivljenje kod 
promatranja dužnosti i prava ostaje bez pravoga temelja. 


Promatranje 0 prirodi dužnosti pokazuje 
nam i ispunjavanje dužnosti u najljepšem svi- 
jetlu. Nije za nas ropstvo i poniženje nego čast i sloboda. Nije 
gubitak nego vječni dobitak. 

Iz toga, što pravo nalaže dužnost, a dužni smo opet učiniti 
samo i sve ono, što je nužno, da postignemo vječno blaženstvo, te 
propustiti samo ono i sve ono, što bi nas u tom priječilo, slijedi 
najzamašnija istina: svako je istinito pravo od Boga. 
Tko nije dobio prava od Boga, uopće nema prava. Ali time se nc 
tvrdi, da se ne može Bog poslužiti nikad kojim čovjekom ili kojom 
zajednicom: Crkvom ili državom, da nekomu dade koje pravo. Bez 
ikakve sumnje može i Crkva i država dati koje pravo, ali samo na- 
mjesto Boga, a nikako bez Njega. U tomijest svetost pra- 
va i njegovo božansko porijetlo. Ovo je smisao i 
onih riječi, koje je Isus upravio rimskomu carskomu namjesniku 
Pilatu:!5 »Ne bi imao vlasti nada mnom, kad ti ne bi bilo dano o- 
dozgora.« U istom smislu kaže i Sv. Pavao:16 »Nema vlasti osim od 
Boga. Tko se opire vlasti, Božjoj se naredbi opire.« 


" Kritik der prakt. Vernunft. Reclamovo izd. str. 105. 
5 lo. 19 1!. « Rom. 18, 1-2. 

Ako nitko nema prava osim od Boga, ne može ga imati 
osim u onim granicama, koje je Bog odredio. Svatko ima sa- 
mo ono pravo i za one slučajeve i okolnosti i 
za one stvari, koje je Bog odredio. Tko zahtijeva 
ono, na što nije od Boga dobio prava, ne nalaže nikakve dužno- 
sti. Ako li upotrebljava silu, da mu se ispuni zahtjev, njegov je 
postupak prosto nasilje. Gdje Bog ne nalaže dužnosti, tamo duž- 
nosti nema. A sigurno ne može nikada Bog zahtijevati, da radimo 
proti Njegovoj svetoj volji, bilo da činimo, što On zabranjuje, bilo 
da propuštamo, što On zapovijeda. Zato nitko i nikada ne može 
imati prava, zahtijevati od nas, da kršimo svetu volju Božju. N e- 
ma prava bez Boga, a još manje protiv Boga. 
Tko bi sebi prisvajao neograničeno pravo, smatrao bi se Bogom, 
a tim bi počinio i najveću nepravdu, jer bi pogazio neizmjerno 
sveto pravo Boga samoga, a ujedno bi pao u najveću zabludu, jer 
bi smatrao sebe siromaška neizmjerno savršenim bićem. 

Bog bezuvjetni čuvar i branič pravnoga poretka. 

Ali Bog nije samo izvor svakoga prava, kojemu je odredio i 
granice, Bog je i najstroži i svemogući čuvar 
prava. Bog s neumoljivom strogošću zahtijeva, da svatko ispu- 
ni svoju dužnost i da tako djelom prizna pravo, kojim mu je duž- 
nost naložena. Bog bi sam sebi protuslovio, kada toga ne bi za- 
htijevao. Zato mora i osuđivati i kažnjavali svako svojevoljno kr- 
šenje dužnosti. Kazna ne slijedi nužno odmah. Vječni sudac može 
čekati. On nije nestrpljiv kao mi. Mi računamo s prolaznim vre- 
menom, koje se ne vraća, i zato, ako ga izgubimo, izgubili smo ga 
zauvijek. Bog računa s vječnošću. Zato može mirno čekati, da se 
uz Njegovu pomoć popravi grešnik i da ispravi svoju nepravdu. 
Stvoritelj ima i posebni razlog, da čeka. On je otac nesamo pra- 
vednikov nego i grešnikov; zato strpljivo čekajući pokazuje svoju 
dobrotu i ljubav. On je i neizmjerno mudar, zato se služi i nepra- 
vednim kršenjem dužnosti, da tako pokaže svoju mudrost, posti- 
zavajući svoju svrhu i proti volji onoga, koji ne će da se pokorava 
dužnosti. Stoga se čestoputa zbiva, da nam se čini, kao da Bog ne 
sudi dosta brzo ili da uopće ostavlja nepravdu bez kazne. Mnogo 
se puta opetuju prizori, poput onoga, na koji se prorok Jona tu- 
žio,!" što Bog nije uništio grad Ninive, kako je bio zaprijetio, nego 
ga je poštedio, jer je kralj s čitavim narodom učinio pokoru. Ili 
onaj drugi prizor iz evanđelja, kad su Ivan i Jakob htjeli, da sade 
vatra na Samarjane, što nijesu htjeli primiti Isusa.!8 I Jona i apo- 
stoli dobili su ozbiljnu opomenu. 


Bog čuva pravo nesamo prijetnjom i kaz- 
nom, nego _ i nagradom, koju daje onomu, koji 
ispunjava svoju dužnost. Ova se nagrada sastoji na o- 


17 Joan 4. " Le. 9, 54. 

vom svijetu najprije u zadovoljstvu, koje osjećamo, kad smo ispu- 
nili svoju dužnost. Već je ovo veselje velika naknada za žrtvu, 
koju smo prinijeli, kad smo ispunili svoju dužnost, dok nemir muči 
srce onoga, koji je prekršio svoju dužnost. I drugu veliku nagradu 
dobiva već na ovom svijetu, tko vjerno vrši svoju dužnost: posti- 
zava onu dobru svrhu, radi koje je Bog naložio dužnost, nesamo 
vječnu nego i vremenitu. Kad bi svi vršili svoje dužnosti, bio bi 
svijet sretan. Ali, jer su mnogi nevjerni svojim dužnostima, zato i 
onaj, koji je vjeran, nije uvijek sretan u ovom životu nego mora 
čekati na drugi život u vječnosti, gdje će dobiti pravu potpunu na- 
gradu za vjerno vršenje svojih dužnosti, vječno blaženstvo, to ve - 
će, što su bile teže dužnosti i što ih je bolje vršio od srca. 

Tako se _ Bog služi i prijetnjom i obeća- 
njem, kaznom i nagradom, da nas potiče na po- 
štivanje i obdržavanje prava i dužnosti. Tako 
On čuva pravni poredak. Kad Bog ne bi bdio nad obdržavanjem 
pravnog poretka i vršenjem dužnosti, sav bi red propao. I sam ra- 
zum kaže nam, da je istinita ona riječ:18 »Ako Bog ne čuva grada, 
uzalud bdije onaj, koji ga čuva.« Ništa ne može nadomjestiti ono- 
ga, što Bog čini, da očuva pravni poredak. Sve prijetnje i kazne, 
kojima može raspolagati svjetska sila, ne mogu proizvesti onoga, 
što proizvodi svijest dužnosti. Sva ona sredstva smjeraju samo na 
hipotetički imperativ: Moraš ispunjavati naredbu, ako hoćeš da 
izbjegneš kaznu. Ako se ne bojiš kazne, bilo da je prezireš na 
stoički način, bilo da se nadaš, da te ne će stići kazna, ne treba 
ispunjavati naredaba. Tako hipotetički imperativ straha od vre- 
menite kazne vrlo lako gubi svaku snagu, jer pretpostavlja uvjet, 
koji nije nužno ispunjen, svrhu, za kojom čovjek ne ide nužno. A 
dužnost kategorički zapovijeda, jer se odnosi na svrhu, koje se 
čovjek ne može odreći, jer za blaženstvom čovjek nužno teži. 
Kako strah tako ni odgoj ni lijepe fraze, veličina zajedničkih in- 
teresa ni obećanja prolazne koristi ne mogu nadomjestiti prave 
dužnosti, jer čovjeku ostavljaju slobodnu volju i ne daju mu do- 
voljne naknade za žrtve. Zato 1 vidimo, da tamo, gdje nestaje 
smisla za dužnost, raste sve to više i broj prekršaja pravnoga po- 
retka, makar se vojska čuvara do krajnjih granica povećala i u- 
savršivala. 


Tko ne će da se gaze prava, ne smije rušiti Boga s prijestolja 
u ljudskom 


Komu je dakle stalo do toga, da u svijetu 
vlada pravo i dužnost, i da tako svijet može u- 
Žživati mir i sreću, neka unapređuje vjeru u 
Boga, ljubav i počitanje prema Njemu, smisao za neprolazne 
vrednote, razumijevanje dužnosti. Neka širi vjeru u vječni život, 


19 Ps. 126, 1. 

za koji je ovaj prolazni život samo priprava. Neka ljudima uvijek 
doziva u pamet, da nad ovim svijetom, nad dobrima 1 nad zlima, 
bdije Stvoritelj kao neizmjerno dobri otac i kao sveznajući i sve- 
mogući i neizmjerni pravedni kralj i sudac, koji ne zaboravlja ni- 
jednoga prava i nijedne dužnosti i nijednoga prekršaja, ali i nije- 
dnoga slučaja vjernosti u ispunjavanju dužnosti. Istina je, da2% »je 
Gospodin milosrdan i da se smiluje.« Ali je i to istina, da?! »nje- 
gova pravda ostaje navijeke.« Ne smijemo ni toga zaboraviti, da 
Bog preuzima na se osvetu nepravde:?2ž »Moja je osveta, i ja ću 
povratiti«, i da?š »je užasno pasti u ruke živoga Boga.« Ove misli 
treba da širi onaj, koji ljubi pravdu i poredak. Tko širi bezboštvo, 
tjera narod u revoluciju. Istotako i onaj, koji priznaje Boga, ali Ga 
izlučuje iz pravnoga života. Tko Boga niječe ili ga ignorira, naj- 
veći je neprijatelj pravnoga poretka, jer mu oduzima temelj i svu 
snagu, dužnost u jedino pravom smislu. 

Zato su kod svih naroda bezboštvo smatrali i progonili kao 
zločinstvo. Tako su Grci osudili Sokrata na smrt poradi tobožnjeg" 
bezboštva. Nikad nijesu progonili radi vjere u Boga niti sami po- 
gani. Svagdje su progonili pravu vjeru samo zato, što su je držali 
krivom. Istom boljševizam započeo je krvavi rat protiv samoga 
Boga i progoniti svaku vjeru. Ali upravo boljševizam je nov, sve- 
mu svijetu vidljiv dokaz, da Boga ne može nadomjestiti nikakva 
sila, pa makar se služila svim sredstvima moderne znanosti i u- 
mjetnosti i tehnike i najrafiniranijim metodama. Uvijek će ostati 
istina, da jež“ »sretan onaj narod, čiji je Gospod Bog njegov«, a da?6 
»bezbošci nemaju mira«. 


Fr. Šanc D, 1, 


20 Ps. 110, 4. 21 Ps. 111, 9. 
22 Heb. 10, 30. Heb. 10, 31 
Ps. 143, 15. 25 iz. 57, 21. 


